Document ID: 32000R2437

Uredba Komisije (ES) št. 2437/2000
z dne 3. novembra 2000
o stalnem dovoljenju za dodatek in začasnem dovoljenju za nove dodatke v krmi
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Uredbo Komisije (ES) št. 1887/2000 [2], in zlasti člena 3 Direktive,
ob upoštevanju naslednjega:
(1) Direktiva 70/524/EGS določa, da se novi dodatki dovolijo ob upoštevanju napredka v znanstvenem in tehničnem znanju.
(2) Člen 9d Direktive določa dovoljenje za dodatek, ki spada v vrsto, našteto v delu II Priloge C k Direktivi, kadar so po presoji dokumentacije izpolnjeni vsi pogoji, določeni v členu 3a Direktive.
(3) Člen 9e Direktive določa, da se lahko dodatek iste vrste začasno dovoli za obdobje do štirih let, kadar so po presoji zgoraj navedene dokumentacije, izpolnjeni pogoji iz členov 3a(b) do (e) Direktive in če lahko glede na razpoložljive rezultate domnevamo, da so izpolnjeni pogoji, določeni v členu 3a(a).
(4) Presoja predložene dokumentacije kaže, da pripravek iz mikroorganizmov, opisan v prilogah I in II k tej uredbi, izpolnjuje pogoje iz člena od 3a(b) do (e) Direktive. Poleg tega izpolnjuje pogoje člena 3a(a), kadar se uporablja v zvezi s pujski.
(5) Glede na razpoložljive rezultate je tudi smiselno domnevati, da so izpolnjeni pogoji, določeni v členu 3a(a), v zvezi z uporabo istega pripravka iz mikroorganizmov pri tistih kategorijah živali, ki so naštete v Prilogi II k Uredbi.
(6) Presoja predložene dokumentacije kaže, da pripravki iz encimov, opisani v Prilogi III k tej uredbi, izpolnjujejo pogoje za začasno dovoljenje, določeno v členu 9e Direktive, kadar se uporabljajo v zvezi s kategorijamiživali in v skladu z drugimi določbami, določenimi v Prilogi III k tej uredbi.
(7) Direktiva Sveta 89/391/EGS [3] z dne 12. junija 1989 o uvedbi ukrepov za spodbujanje izboljšav pri varnosti in zdravju delavcev pri delu in njene ustrezne posamične direktive, zlasti Direktiva Sveta 90/679/EGS [4], kakor je bila nazadnje spremenjena z Direktivo Komisije 97/65/ES [5], o zaščiti delavcev pred tveganji, povezanimi z izpostavljenostjo biološkim dejavnikom pri delu, v celoti veljajo za uporabo in rokovanje z dodatki v krmi s strani delavcev.
(8) Znanstveni odbor za prehrano živali je podal pozitivno mnenje v zvezi z neškodljivostjo pripravkov iz encimov in mikroorganizmov ter v zvezi z ugodnim učinkom, ki ga ima pripravek iz mikroorganizmov na pujske.
(9) Ukrepi, predvideni s to uredbo, so v skladu z mnenjem Stalnega odbora za krmo -
SPREJELA NASLEDNJO UREDBO:
Člen 1
Pripravek, ki spada v skupino "mikroorganizmi", naveden v prilogah I in II k tej direktivi, se v skladu z Direktivo 70/524/EGS dovoli kot dodatek pri prehrani živali v skladu s pogoji, določenimi v navedenih prilogah.
Člen 2
Pripravki, ki spadajo v skupino "encimi", navedeni v Prilogi III k tej direktivi, se v skladu z Direktivo 70/524/EGS dovolijo kot dodatki pri prehrani živali v skladu s pogoji, določenimi v navedeni prilogi.
Člen 3
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 3. novembra 2000

Labels: 0
17
6